Diari Oficial de la Generalitat Valenciana


Sumari del DOGV 9703, del 13-10-2023 (2023/10793)

DECRET 14/2023, de 4 d'octubre, del president de la Generalitat, pel qual s'accepta la renúncia de la persona titular de la Vicepresidència Executiva de l'Agència Valenciana de la Innovació.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9703

Data del DOGV
:   13-10-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/10528


Data del document
:   04-10-2023

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Agència Valenciana de la Innovació

DECRET 14/2023, de 4 d'octubre, del president de la Generalitat, pel qual s'accepta la renúncia de la persona titular de la Vicepresidència Executiva de l'Agència Valenciana de la Innovació. [2023/10926]  
Mitjançant el Decret 22/2021, de 22 de juliol, del president de la Generalitat, va ser nomenada la persona titular de la Vicepresidència Executiva de l'Agència Valenciana de la Innovació, per a un període de quatre anys, d'acord amb el que es disposa en l'article 13 de la Llei 1/2017, d'1 de febrer, de la Generalitat, de creació d'aquesta.  
Amb data 13 de juliol de 2023, el vicepresident executiu d'aquesta Agència va presentar un escrit dirigit al president de la Generalitat, en el qual va manifestar la seua decisió de renunciar a l'esmentat càrrec, sense perjudici de continuar exercint les funcions d'aquest fins a la publicació del decret pel qual s'acorde l'acceptació d'aquesta renúncia.  
La consellera d'Innovació, Indústria, Comerç i Turisme, atesa la nova estructura de l'Administració del Consell operada mitjançant el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, ha emés informe favorable a l'acceptació d'aquesta renúncia. Consta, així mateix, l'informe de la persona titular de la sotssecretaria de la referida conselleria, d'acord amb el que disposa l'article 69.2.d de la Llei 5/1983, de 30 de desembre, del Consell.  
El Decret 190/2020, de 20 de novembre, del Consell, de modificació del Decret 106/2017, de 28 de juliol, del Consell, pel qual s'aprova el Reglament d'organització i funcionament de l'Agència Valenciana de la Innovació, va donar una nova redacció a l'article 17.4 de l'esmentat reglament, en virtut del qual correspon a la Secretaria General, en cas de vacant, absència o malaltia de la persona titular de la Vicepresidència Executiva, exercir per suplència les funcions atribuïdes a aquesta en l'article 16 del reglament esmentat.  
Per tant, d'acord amb el que s'estableix en l'article 13.2 de la Llei 1/2017, d'1 de febrer, de la Generalitat, per la qual es crea l'Agència Valenciana de la Innovació, i en els articles 12.1.o i 34.2 de la Llei 5/1983, de 30 de desembre, del Consell,  
  
  
DECRETE  
  
Primer  
Acceptar la renúncia presentada per Andrés García Reche com a vicepresident executiu de l'Agència Valenciana de la Innovació, càrrec en el qual va ser nomenat mitjançant el Decret 22/2021, de 22 de juliol, del president de la Generalitat, agraint-li els serveis prestats.  
  
  
Segon  
Comunicar a les Corts la renúncia del vicepresident executiu de l'Agència Valenciana de la Innovació.  
  
Tercer  
Fins al moment en què s'efectue un nou nomenament de la persona titular de la Vicepresidència Executiva de l'Agència Valenciana de la innovació, les funcions atribuïdes a aquesta seran exercides, per suplència, per la persona titular de la Secretaria General, d'acord amb el que disposa l'article 17.4 del Reglament d'organització i funcionament de l'Agència Valenciana de la Innovació, aprovat pel Decret 106/2017, de 28 de juliol, del Consell.  
  
Quart  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 4 d'octubre de 2023  
  
El president de la Generalitat,  
CARLOS MAZÓN GUIXOT